Asia orientalis
Asia orientalis, sive Extrema Asia et Oriens extremus, est pars Asiae quae Sinam, Coream paeninsulam, Formosam insulam sive Taivaniam, Iaponiam, atque Vietnamiam sive terram Annamiticam comprehendit. Communi scriptura (i.e., scriptura Sinica) uti solebant incolae Asiae orientalis ab antiquitate usque ad saeculum XIX. Hae nationes omnes bacillis duobus inter edendum ita scienter utuntur, ut neque excidat quidquam, nec digitos extergere opus sit. Oryzam pro frumento maiore colunt. Magna incolarum pars culto Buddhistico Mahāyānae (id est "Vehiculi Magni") adhaeret.